REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:06-2/490-21

23. novembar 2021. godine

Beograd

ZAPISNIK

51. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 23.NOVEMBRA 2021. GODINE

Sednica je počela u 14,10 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Olivera Pešić i Bratimir Vasiljević.

Sednici su prisustvovali zamenici članova Odbora: Nikola Vojinović (zamenik Nikole Jolovića), Adrijana Pupovac (zamenik Duška Tarbuka), Ana Beloica (zamenik Sonje Vlahović) i Svetlana Milijić (zamenik Bobana Birmančevića).

 Sednici nisu prisustvovali članovi Odbora: Goran Kovačević, Ana Čarapić, Vladimir Marinković, Dušan Bajatović, Ljiljana Kuzmanović Vujaković, Zoltan Pek, Vojislav Vujić i Milorad Mijatović, niti njihovi zamenici.

Sednici je prisustvovao i narodni poslanik Zoran Tomić.

Sednici je prisustvovao i Siniša Mali, ministar finansija.

Na predlog predsednika Odbora, Odbor je jednoglasno (9 glasova za) utvrdio sledeći:

Dnevni red:

1. Razmatranje Predloga zakona o budžetu Republike Srbije za 2022. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu, koji je podnela Vlada (broj 400-1955/21 od 4. novembra 2021.godine), u pojedinostima.

**PRVA TAČKA DNEVNOG REDA: Razmatranje Predloga zakona o budžetu Republike Srbije za 2022. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu, koji je podnela Vlada (broj 400-1955/21 od 4. novembra 2021.godine), u pojedinostima.**

Siniša Mali je obrazložio da se amandman ne prihvata jer bi predloženo smanjenje sredstava ugrozilo nesmetano funkcionisanje organa i ustanova Republike Srbije na teritoriji AP Kosova i Metohije, kao i da je amandman tehnički neispravan.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o budžetu Republike Srbije za 2022. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu.

Odbor je jednoglasno (9 glasova za) odlučio da predloži Narodnoj skupštini da **odbije** amandman:

* na član 8. koji su zajedno podneli narodni poslanici Šaip Kamberi, Enis Imamović, Nadije Bećiri, Selma Kučević, Mirsad Hodžić i Arđend Bajrami.

Predstavnik predlagača zakona na sednici Odbora nije prihvatio amandman na član 8. koji su zajedno podneli narodni poslanici Šaip Kamberi, Enis Imamović, Nadije Bećiri, Selma Kučević, Mirsad Hodžić i Arđend Bajrami.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 14,15 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić